Siemens

Η Siemens AG (προφέρεται: [ˈziːmɛns]) είναι εταιρεία κατασκευής ηλεκτρικών, ηλεκτρονικών και μηχανολογικών προϊόντων και συσκευών, η οποία ιδρύθηκε από τον Βέρνερ φον Ζήμενς (Werner von Siemens) το 1847 στο Βερολίνο. Σήμερα έχει την έδρα της στο Μόναχο και δραστηριοποιείται στους τομείς των τηλεπικοινωνιών, της ενέργειας, των οικιακών ηλεκτρικών συσκευών και στην πληροφορική. Είναι η δεύτερη μεγαλύτερη σε αριθμό απασχολούμενων ευρωπαϊκή εταιρεία με 447.000 υπαλλήλους παγκοσμίως (στοιχεία 2001) σε 190 χώρες εκ των οποίων 36% στη Γερμανία. Κατατάσσεται εικοστή δεύτερη στην Ευρώπη σε συνολική αξία ενεργητικού (67,9 δισεκατομμύρια ευρώ το 2008) με ετήσιο κύκλο εργασιών της τάξης των 76,6 δισεκατομμύρια ευρώ για το 2009. Το 2016 επανήλθε στην επιφάνεια το σκάνδαλο της Siemens Hellas επί προεδρίας της Νέας Δημοκρατίας. Επίσης, η Siemens, ήταν υποκατασκευάστρια εταιρία στα τρένα του ΟΣΕ και του ΗΣΑΠ. Ήταν η κύρια πρώτη βοηθός των Ναυπηγείων Σκαραμαγκά. (Η 2η ήταν η Bombardier Transportation). Ιστορία Μετά από την εφεύρεση του τηλεγράφου και την ίδρυση της εταιρείας του, την 1 Οκτωβρίου 1847, ο Ζήμενς κατασκεύασε την πρώτη τηλεγραφική γραμμή από το Βερολίνο στη Φρανκφούρτη το 1848, μια απόσταση 500 χιλιομέτρων. Το 1850 άνοιξε η εταιρεία τα πρώτα γραφεία της στο εξωτερικό, στο Λονδίνο. Μετά το 1945 η εταιρεία μετέφερε τα κεντρικά της γραφεία από το Βερολίνο στο Μόναχο. Στην Ελλάδα είναι πλέον παρούσα με μόνο μια μονάδα παραγωγής, την εταιρεία οικιακών συσκευών Πίτσος που ανήκει στη Siemens από το 1974. Το εργοστάσιο της Siemens στη Θεσσαλονίκη Siemens Enterprise Communications Α.Ε., που ιδρύθηκε το 1964, κατασκεύαζε εξοπλισμό τηλεπικοινωνιών και έκλεισε το 2008. Το όνομά της φέρει και ο αθλητικός σύλλογος Α.Π.Σ. Siemens της Θεσσαλονίκης, έχοντας ως έδρα δραστηριοτήτων του το Κλειστό Γυμναστήριο Siemens. Η Siemens AG κατασκεύασε και τρένα που τώρα κάνουν δρομολόγια στην Ελλάδα: Τα HellasSprinter (1999, 2004-2005) και τα Desiro (2006) Τμήματα (μέχρι το 2007) Πληροφορική και Τηλεπικοινωνίες Communications (Com) τώρα Nokia Siemens Networks Siemens Business Services GmbH & Co. OHG (SBS) Fujitsu - Siemens (υπολογιστές) Αυτοματισμοί και Έλεγχος Siemens Automation and Drives (A&D) Siemens Industrial Solutions and Services (I&S) Siemens Building Technologies (SBT) (Τμήμα της Siemens Ελβετίας) Ενέργεια Siemens Power Generation (PG) Siemens Power Transmission and Distribution (PTD) Μεταφορές Siemens Transportation Systems (TS) Siemens VDO Automotive (SV) πουλήθηκε στη Continental Ιατρικά Siemens Medical Solutions (Med) Φωτισμός Osram GmbH Υποθέσεις δωροδοκιών Τον Μάιο του 2007 ένα γερμανικό δικαστήριο καταδίκασε δύο πρώην στελέχη της Siemens για πληρωμές δωροδοκιών €6.000.000 οι οποίες έγιναν κατά την περίοδο 1999-2002 ώστε η Siemens να κερδίσει συμβάσεις προμήθειας αεριοστροβίλων φυσικού αερίου με την Enel, μια από τις μεγαλύτερες επιχειρήσεις ενέργειας στην Ιταλία. Οι συμβάσεις ήταν συνολικής αξίας €450 εκατ. περίπου, ενώ στη Siemens επιβλήθηκε πρόστιμο €38 εκατομμύρια. Το Δεκέμβριο του 2008 η Siemens κατέβαλε το πρόστιμο ρεκόρ των $1,34 δις μετά από ανακρίσεις για υποθέσεις δωροδοκίας, με τη συμμετοχή του Χάιντς-Γιόαχιμ Νοϊμπούργκερ (1952 - 2015, αυτοκτόνησε), πρώην οικονομικού διευθυντή, του Καρλ-Χέρμαν Μπάουμαν, επίσης πρώην οικονομικού διευθυντή και πρώην μέλους του διοικητικού συμβουλίου, και του Γιοχάνες Φελντμάγιερ, πρώην μέλους του διοικητικού συμβουλίου. Η ανακριτική διαδικασία διαπίστωσε αθέμιτες συναλλαγές €1,3 δισ. κατά την περίοδο 2002 - 2006, κάτι που είχε σαν αποτέλεσμα να ενεργοποιηθεί ένα ευρύ φάσμα ερευνών σε Γερμανία, Ηνωμένες Πολιτείες και πολλές άλλες χώρες. Η Αμερικανική Επιτροπή Κεφαλαιαγοράς (SEC) έχει χαρακτηρίσει την υπόθεση των μαύρων ταμείων της Siemens, ως τη μεγαλύτερη υπόθεση διαφθοράς στην ιστορία των παγκόσμιων αγορών. Δείτε επίσης Βέρνερ φον Ζίμενς Δαχτυλίδι Βέρνερ φον Ζίμενς Σκάνδαλο Siemens στην Ελλάδα Παραπομπές Εξωτερικοί σύνδεσμοι Επίσημος ιστότοπος